ועדת הכספים, כנסת 18, פרוטוקול מספר 155, 2009-09-16 13:55

משה שגיא: אני פותח את ישיבת ועדת הכספים.

משה שגיא: אני מתחיל עם שלוש העברות של מענקי איזון.

משה שגיא: יש העברה אחת שאני עיכבתי שהיא רק הודעה.

משה שגיא: 1.

משה שגיא: בקשה מספר 57001, התחייבויות משנה קודמת בסעיפים השונים.

משה שגיא: 2.

משה שגיא: בקשה מספר 18002, תוכניות הבראה וגם כאן מדובר בעודפים.

משה שגיא: 3.

משה שגיא: פנייה מספר 34 ו-35, התקציב השוטף של מענקי האיזון לשנת 2009 .

משה שגיא: אנחנו מצביעים על בקשה מספר 57001.

משה שגיא: ה צ ב ע ה בקשה מספר 57001 – אושרה פה אחד אנחנו מצביעים על בקשה מספר 18002.

משה שגיא: ה צ ב ע ה בקשה מספר 18002 – אושרה פה אחד אנחנו מצביעים על פניות מספר 34 ו-35.

משה שגיא: ה צ ב ע ה פניות מספר 34 ו-35 – אושרו פה אחד אנחנו ממשיכים בפניות לוועדה.

משה שגיא: פניות מספר 2 ו-3 – ביטחון.

קריאה: הפנייה נועדה להעביר 286 מיליון שקלים לתקציב הביטחון, שונות.

קריאה: זה סכום שכבר אושר בוועדת חוץ וביטחון ויותר מזה אי אפשר להוסיף.

משה שגיא: אנחנו מצביעים.

משה שגיא: ה צ ב ע ה פניות 2 ו-3 – אושרו פה אחד פנייה מספר 15.

אורי אריאל: הערה לסדר.

אורי אריאל: האישור שנעשה כרגע, יש בו מכשלה חוקית.

אורי אריאל: אני לא בא לערער על ההצבעה אלא אני רוצה אולי לתקן משהו.

אורי אריאל: כרגע מי שצריך לאשר זאת הוועדה המשותפת לתקציב הביטחון.

קריאה: ועדת החוץ והביטחון.

קריאה: זה לא משרד הביטחון.

קריאה: 286 זה לא משרד הביטחון.

אורי אריאל: זה משרד ראש-הממשלה?

קריאה: בין השאר.

אורי אריאל: יש כאן בעיה.

אורי אריאל: חוקית זה צריך לבוא לאישור כאן ואז אומרים שזה יאושר בוועדה לשירותים.

אורי אריאל: אנחנו מצביעים כאן טכנית לחלוטין.

משה שגיא: נדבר על זה.

אורי אריאל: אני מציע שפעם תעשו סדר כי זה לא רציני, וסליחה.

אורי אריאל: אני לא הצבעתי אבל מי שרוצה, יאשר את זה ככה.

אורי אריאל: אפשר לשנות את החוק ולהתאים את זה.

אורי אריאל: אם זה סוד, שיהיה קבוע בוועדה לשירותים.

קריאה: בדרך כלל זה לא מגיע לוועדת הכספים אלא זה מגיע ישירות לוועדת חוץ וביטחון.

קריאה: העניין הוא שהמקור מגיע מסעיף 45 ולכן ההקטנה של סעיף 45 מחייבת אישור ועדת הכספים.

אורי אריאל: לפי איזה חוק זה מאושר בוועדת חוץ וביטחון?

אורי אריאל: בתת הוועדה לשירותים חשאיים?

קריאה: לפי התוספת השלישית לחוק יסודות התקציב.

אורי אריאל: תראה לי את זה.

פניה קירשנבאום: אדוני היושב-ראש, יש לי שאלה אליך.

פניה קירשנבאום: אנחנו דיברנו כאן בוועדה – ואני חוזרת לאותו נושא – כאשר ביקשנו לקבל את ההעברות האלה לפחות זמן מה לפני הישיבה.

פניה קירשנבאום: לפחות יום לפני הישיבה ואפילו שעתיים לפני הישיבה.

פניה קירשנבאום: אנחנו יושבים כאן משעה 10:00 בבוקר ועכשיו אני מקבלת את הדף הזה ולצערי הרב עכשיו אני מגלה שיש דברים שהיו אמורים להיות כאן אבל הם לא נמצאים כאן.

פניה קירשנבאום: אם אתם רוצים שאני אצביע נגד, אני יכולה להצביע נגד כל סעיף.

משה שגיא: לא.

פניה קירשנבאום: אני כאן משעה 10:00 בבוקר ויכולתי אולי עוד לשנות משהו.

משה שגיא: יש כאן בעיה טכנית שצריך להתגבר עליה.

פניה קירשנבאום: הבעיה הטכנית הופכת לבעיה עקרונית.

משה שגיא: צריך למצוא פתרון.

משה שגיא: חלק גדול גם אני רואה עכשיו.

פניה קירשנבאום: ישב כאן אודי ניסן ואני אמרתי את עמדתי בעניין הזה.

פניה קירשנבאום: אנחנו לא מדברים על עניינים אישיים אלא אנחנו מדברים על גורלה של מדינת ישראל.

פניה קירשנבאום: עלה נושא של ביטחון פנים ועיר ללא אלימות.

פניה קירשנבאום: הוקצבו לזה 15 מיליון שקלים.

פניה קירשנבאום: אנחנו מנסים לעקוב מתי הכסף יגיע למשרד לביטחון פנים כדי שהפרוייקט הזה יצא לפועל, ואני שוב עוברת ורואה שהכסף לא מגיע.

פניה קירשנבאום: ישב כאן אודי ניסן ואמרתי לו שהוא זה שמעכב את הפרוייקט הזה בסופו של דבר אבל מה קורה?

פניה קירשנבאום: אני מגיעה ושוב הפרוייקט לא נמצא כאן בספרים.

אורי אריאל: אני בטוח שבמשפט אחד שלך ובשיחת טלפון שלך קצרה עם הממונה על התקציבים, כל החומר יועבר למנהל הוועדה במייל.

אורי אריאל: מהרגע שזה במייל, הצעירים דווקא – לא אני כי אני לא יודע – יודעים ללחוץ וזה מגיע לאיזו תפוצה שאתה רוצה.

טמיר כהן: את הסוגיה הזאת כבר בדקנו לא פעם ולא פעמיים.

טמיר כהן: משרד האוצר עדיין לא שלח לנו שום דבר במייל ולדעתי הוא גם לא יהיה ערוך לעשות את זה.

משה שגיא: אני אדבר עם הממונה על התקציבים.

משה שגיא: אני אדבר גם עם מנהל הוועדה.

משה שגיא: אני מסכים שיש בעיה.

פניה קירשנבאום: איך פותרים אותה?

משה שגיא: הציע אורי אריאל שאני אדבר עם אודי ניסן ואני אדבר אתו.

משה שגיא: אגב, יש בעיה ספציפית עם ה-15 מיליון שקלים?

פניה קירשנבאום: כן.

פניה קירשנבאום: אודי אמר שאין שום בעיה, שהוא פותר ואין שום בעיה.

משה שגיא: אני אדבר עם אודי ניסן אחרי הישיבה ואני אדבר אתו גם על הנושא הזה.

ציון פיניאן: זה אותו נושא של המתנ"סים שעדיין לא הגיע לכאן.

משה שגיא: בכמה כסף מדובר בנושא המתנ"סים?

ציון פיניאן: 10 מיליון שקלים.

משה שגיא: אני חושב שזה מופיע כאן.

פניה קירשנבאום: אני אצביע נגד כל ההעברות של משרד האוצר.

משה שגיא: פנייה מספר 15, זאת פנייה של האוצר, אבל הרפרנט איננו.

משה שגיא: נדלג על זה.

משה שגיא: פנייה מספר 69 – קליטת עלייה

אופיר להב: מדובר בשינויים פנימיים לצורך עידוד עלייה ופעילויות של המשרד.

משה שגיא: אנחנו מצביעים.

משה שגיא: ה צ ב ע ה פנייה מספר 69 – אושרה פה אחד פנייה מספר 70 – משרד התעשייה

דוד שטיינמץ: השינוי הזה הוא שינוי פנימי במעונות יום ובהכשרת נוער.

משה שגיא: יש לך הסבר למה במעונות ובמשפחתונים לפי הקריטריונים החדשים פגעתם בתעריפים של השכבות החלשות?

משה שגיא: כלומר, בשנה שעברה אישה עובדת שהשתכרה 2,335 שקלים לחודש קיבלה דרגה 3 מסובסדת על ידי המדינה, על ידי משרד הרווחה.

משה שגיא: למה הורדתם את זה ל-2,000 שקלים?

משה שגיא: כלומר, אם אישה עובדת משתכרת היום 2,100 שקלים, היא תצטרך לשלם הרבה כסף יחסית לשנה שעברה.

משה שגיא: למה משרד התעשייה, כאשר יש שר והשר – ואני באמת חושב כך – פועל בכל כוחו לסייע לשכבות החלשות, למה אתם החלטתם לפגוע בנשים עובדות במצב כלכלי קשה?

משה שגיא: למה?

דוד שטיינמץ: אני אסביר.

דוד שטיינמץ: אם היום נסתכל על התפלגות ילדים במעונות יום, נראה התפלגות א-נורמלית לחלוטין ואני אומר מה הכוונה א-נורמלית.

דוד שטיינמץ: החלוקה של התקציב מחולק היא ש-60 אחוזים דרגה 3 מקבל, 30 אחוזים דרגה שלא מקבלת סבסוד, ורק 10 אחוזים, מה שנחשב דרגות הביניים.

דוד שטיינמץ: דרגות הביניים הן הורים צעירים.

דוד שטיינמץ: אלו בקושי מקבלים היום, בגלל המבנה הא-נורמלי של ההתפלגות.

דוד שטיינמץ: מה שניסינו כרגע לעשות זה שאמרנו שהיות שכאשר בנינו את זה, בנינו את זה לפני שהוחלט לתת לנו תוספת תקציבית למעונות יום.

דוד שטיינמץ: אמרנו היות שנתנו לנו עוגה נתונה.

משה שגיא: תוספת.

דוד שטיינמץ: לא.

דוד שטיינמץ: יש לנו עוגה תקציבית נתונה, לפני התוספת.

דוד שטיינמץ: כל השנים אנחנו הלכנו לקראת השכבות הנמוכות ובאמת 60 אחוזים מההורים מקבלים בדרגות נמוכות.

דוד שטיינמץ: יצא שמספר משפחות מסוים מקבל.

דוד שטיינמץ: החלטנו השנה לעשות את ההתפלגות טיפה יותר נורמלית.

דוד שטיינמץ: כלומר, דרגה 3 יקבלו סבסוד יותר נמוך, אבל דרגות הביניים, 4, 5 ו-6, ודרגה 9, שלא קיבלה סבסוד, יקבלו סבסוד.

דוד שטיינמץ: כתוצאה מהמהלך הזה הצלחנו להכניס כ-6,000 משפחות שהן לא מוגדרות משפחות עשירות, שנכון לשנה שעברה לא קיבלו סבסוד, והן מקבלות סבסוד מסוים.

דוד שטיינמץ: כלומר, המהלך הזה יצר מצב שבמקום לחלק את העוגה למספר מסוים, ניסינו להגדיל את המספר.

דוד שטיינמץ: האימא שהיא בדרגה 3, יכול להיות שהיא הייתה 2,300 שקלים, ירדה לדרגה 4 והיא משלמת יותר.

משה שגיא: קיבלתם תוספת?

דוד שטיינמץ: התוספת שעכשיו קיבלנו היא לשנת הלימודים תש"ע.

משה שגיא: כמה תוספת קיבלתם?

דוד שטיינמץ: אנחנו אמורים לקבל תוספת של בסביבות ה-350 מיליון שקלים.

משה שגיא: עם זה הייתם יכולים לקדם את הנשים.

דוד שטיינמץ: על הכסף הזה עדיין אין לנו דיון.

משה שגיא: אני ביקשתי מהמנכ"ל לקיים דיון ואמרתי את זה גם בישיבה הקודמת.

משה שגיא: הוא דיבר אתי אתמול והוא אמר שיהיה דיון עם השר בימים הקרובים.

משה שגיא: אנחנו נקיים את הדיון הזה, כי אני לא רוצה להצביע נגד.

משה שגיא: לכן אנחנו נדחה את הדיון בפנייה בכמה ימים.

דוד שטיינמץ: אם לא מאשרים את זה, אי אפשר יהיה לשלם לארגונים.

דוד שטיינמץ: אלה תשלומים לסבסוד ארגוני הנשים.

דוד שטיינמץ: הסכום הזה הוא כסף עבור התשלום שהמשרד משלם לכל הגופים, לארגוני הנשים, שמפעילים מעונות יום.

דוד שטיינמץ: אם לא תאשרו, זה יעצור את התקציב.

משה שגיא: אני אחזור לזה אחר כך.

קריאה: אני רוצה להתייחס לפנייה הקודמת, פנייה מספר 15.

משה שגיא: חברת הכנסת קירשנבאום, את תסכימי להצביע בעד בקשה של האוצר?

פניה קירשנבאום: בינתיים אני מבקשת רביזיה.

משה שגיא: לא, עוד אין רביזיה כי עוד לא הצבענו.

פניה קירשנבאום: אנחנו בינתיים בבירור.

משה שגיא: בסדר.

משה שגיא: אז גם את זה בינתיים נדחה לאחר כך.

משה שגיא: פנייה מספר 76 – משרד התחבורה

הרצל בן-יהושע: הפנייה נועדה לאפשר העסקת סטודנטים על ידי שינוי שהוא שינוי פנימי למשימות שהן משימות חד פעמיות, שבעיקרן הן העברת קבצים למחשוב ותגבור משרדי הרישוי בשעות השיא.

משה שגיא: אנחנו מצביעים.

משה שגיא: ה צ ב ע ה פנייה מספר 76 – אושרה פה אחד פנייה מספר 87 – רשות הטבע והגנים

קריאה: הפנייה היא להעברת מיליון שקלים ממשרד ראש הממשלה לרשות הטבע והגנים.

קריאה: הפנייה נעשית בהתאם להחלטת הממשלה מספר 33667.

קריאה: זה חלקו של משרד ראש הממשלה.

אורי אריאל: יש לי בקשה להשהות את זה.

אורי אריאל: יש דוח מאוד חמור פנימי בתוך הרשות על בנייה בלתי חוקית וניצול לרעה של מתקנים.

אורי אריאל: זה נושא שהולכים להעלות לדיון קרוב בוועדה לענייני ביקורת המדינה.

אורי אריאל: אני מבקש לדחות את הדיון ולא להצביע היום.

משה שגיא: אתה בטוח?

אורי אריאל: כן.

אורי אריאל: אני אומר רק דברים שאני בטוח.

משה שגיא: אני מציע שכן נצביע ותבקש רביזיה ואני לא אצביע עליה.

אורי אריאל: בסדר.

משה שגיא: אנחנו מצביעים.

משה שגיא: ה צ ב ע ה נגד – 1 פנייה מספר 87 – אושרה

אורי אריאל: אני מבקש רביזיה.

משה שגיא: פנייה מספר 91 – משרד התחבורה

הרצל בן-יהושע: מדובר כאן בשינוי פנימי בתקציב הפיתוח של משרד התחבורה שנועד להתאים את ההרשאה להתחייב להיקף החוזה שיש, היקף המפרט בכביש בירקא.

הרצל בן-יהושע: אנחנו רוצים להעביר את זה מסעיף אחר במשרד התחבורה ולקבל התחייבויות בהתאמה.

משה שגיא: אנחנו מצביעים.

משה שגיא: ה צ ב ע ה פנייה מספר 91 – אושרה פה אחד פניות מספר 95 עד 96 – משרד הפנים

יהונתן בר סימנטוב: הפנייה התקציבית נועדה להעביר עודפי תחום 0604 לתחום 6804 שהוא מרכז את הפעילות שם החל משנת 2009.

משה שגיא: זה היה כבר בוועדה.

יהונתן בר סימנטוב: העודפים עברו.

יהונתן בר סימנטוב: בגלל שעד שנת 2008 זה טופל בסעיף 06, העודפים עברו לסעיף 06 ועכשיו אנחנו מעבירים אותם לסעיף 68, שם הנושא מטופל בשנת 2009.

אורי אריאל: אתה אחראי גם על משרד הדתות?

יהונתן בר סימנטוב: נכון.

אורי אריאל: אולי תוכל לעזור לנו לפתור את בעיית רבני גוש קטיף שאנחנו עוסקים בה ללא לאות.

אורי אריאל: אתה יכול לעזור לנו בזה?

יהונתן בר סימנטוב: כן.

יהונתן בר סימנטוב: צריך לעשות פנייה תקציבית מקבילה ולקדם את הנושא.

אורי אריאל: אבל האם אתה יכול לומר בינתיים למשרד הדתות שהכסף יועבר וכי האוצר דואג לזה ומטפל בזה במהירות, ושאתה מבקש מהם לשלם עכשיו, לפני החגים, את משכורות הרבנים?

אורי אריאל: אולי תעזור לנו לפתור את העוול הזה.

משה שגיא: בשבוע שעבר ביקשנו משירה גרינברג במשרד האוצר והיא התחייבה לתת תשובה תוך שבועיים.

אורי אריאל: החגים מגיעים.

משה שגיא: בסדר.

משה שגיא: אם אתה יכול בבקשה לבדוק את העניין הזה?

משה שגיא: כולנו דורשים את זה כי אנחנו חושבים שזה עוול גדול.

קריאה: רציתי לומר שהחודש ישולמו שוב משכורות הרבנים בגוש קטיף ולא בדרך המלך אלא מצאנו פתרון זמני.

קריאה: אני מקווה שעד החודש הבא כבר יימצא פתרון קבוע.

משה שגיא: אנחנו מצביעים.

משה שגיא: ה צ ב ע ה פניות 94 עד 96 – אושרה פה אחד פניות מספר 98, 100 ו-102 – משרד הדתות

קריאה: משרד האוצר מעביר לנו 14 מיליון ו-730 אלף שקלים לטובת תוכניות הבראה כאשר 10 מיליון ניתנים ברזרבה.

משה שגיא: ההעברה הזאת איננה קשורה למינויים.

משה שגיא: לא, אתה לא צריך לענות.

קריאה: אלה תוכניות הבראה.

משה שגיא: אנחנו מצביעים.

משה שגיא: ה צ ב ע ה פניות 98, 100 ו-102 – אושרו

יהונתן בר סימנטוב: מדובר ביצירה של ארכיב ממוחשב בכל לשכות מינהל האוכלוסין.

יהונתן בר סימנטוב: זה פרוייקט שבא למחשב את כל הארכיבים שקיימים כרגע בצורה לא ממוחשבת, כך שהכל יהיה סרוק.

יהונתן בר סימנטוב: מדובר ב-100 מיליון מסמכים שנמצאים בלשכות האוכלוסין והכוונה היא למחשב את כל הנושא הזה לצורך ייעול העבודה במינהל אוכלוסין.

יהונתן בר סימנטוב: ברגע שהכל יהיה ממוחשב, יהיה הרבה יותר פשוט לפקידים שם למצוא את הנתונים ולא יהיה צורך כל פעם לפנות לארכיבים השונים.

משה שגיא: אנחנו מצביעים.

משה שגיא: פניות מספר 99 ו-101 – אושרו פה אחד

משה שגיא: מישהו יכול להסביר לנו מה זה?

משה שגיא: יש רפרנט או אין?

קריאה: המספרים שבפני הוועדה אלה לא המספרים שמגיעים אלינו.

משה שגיא: בקשה מספר 04118, 13, 108.

קריאה: הפנייה נועדה לתת תוספת של 15 מיליון שקלים למשרד לשירותי דת בהתאם לסיכום תקציבי עם המשרד.

משה שגיא: מה זה הסכמים קואליציוניים?

אמנון כהן: איפה אתה רואה הסכמים קואליציוניים?

משה שגיא: הנה, יורד מההסכמים הקואליציוניים.

משה שגיא: אולי מורידים לנו?

אמנון כהן: זאת פעילות של המשרד.

1068: הרבה פעמים יש להם סעיף של הסכמים.

1068: הם תכננו לתת הרבה יותר בהסכמים.

אמנון כהן: אלה הסכמים שלנו ולא של יהדות התורה.

1068: הם חשבו בהסכמים הקואליציוניים לתת הרבה יותר כסף ממה שהם גמרו.

1068: יש להם שם כסף ועכשיו הם מתחילים להוציא.

משה שגיא: בסדר.

משה שגיא: אתה צודק.

משה שגיא: לא עושים בעיות עם הסכמים קואליציוניים.

משה שגיא: אנחנו מצביעים.

משה שגיא: ה צ ב ע ה פניות מספר 95 ו-97 – אושרו פה אחד

יהונתן בר סימנטוב: הפנייה עוסקת במתן תוספת לתקציב משרד הפנים לנושא הוצאות משפטיות.

משה שגיא: מה הבעיה?

יהונתן בר סימנטוב: למשרד הפנים יש הרבה הוצאות משפטיות בעקבות טביעות בחופי רחצה.

משה שגיא: אנחנו מצביעים.

משה שגיא: ה צ ב ע ה פניות מספר 103 ו-104 – אושרו פה אחד פנייה מספר 106 – משרד החקלאות

שלומית נקש: הפנייה נועדה להעביר תקציב שהיה בעתודה ולאחר אישור שר החקלאות הוא עובר לתקנות לביצוע.

שלומית נקש: הכסף עובר מהעתודה לביצוע, לתקנות לביצוע.

משה שגיא: בכמה כסף מדובר?

שלומית נקש: בסביבות 40 מיליון שקלים.

משה שגיא: אנחנו מצביעים.

משה שגיא: ה צ ב ע ה פנייה מספר 106 – אושרה פה אחד פנייה מספר 109 – משרד התקשורת

קריאה: הפנייה נועדה לתקצב את משרד התקשורת ב-25.5 מיליוני שקלים בהוצאה מותנית בהכנסה בהתאם לחוק התקשורת שם מתואר שתמלוגים מחברות הוט ו-YES יועברו למשרד התקשורת למימון הפקת חדשות מקומיות.

משה שגיא: אנחנו מצביעים.

משה שגיא: ה צ ב ע ה פנייה מספר 109 – אושרה פה אחד פנייה מספר 110 עד 112 – משרד ראש הממשלה, תיאום הפעולות בשטחים

יאיר אידר: הפנייה נועדה לבצע העברה מהמשרד לפיתוח אזורי לתיאום הפעולות בשטחים בסך של 2 מיליון ו-140 אלף שקלים עבור פיתוח אתר טבילה בירדן.

יאיר אידר: בנוסף היא נועדה לתגבר את תקציב תיאום פעולות בשטחים בסך 650 אלף שקלים עבור הוצאות לחימה בעופרת יצוקה ועבור תקצוב המחשוב, וב-5.1 בהוצאה מותנית.

יאיר אידר: בנוסף היא מבצעת שינויים פנימיים בתקציב המשרד בהתאם לסדרי העדיפויות הפנימיים.

משה שגיא: למה אין הפרדה בסעיפים אלא הכל מגיע ביחד?

משה שגיא: טוב, אנחנו מצביעים.

משה שגיא: פניות מספר 110 עד 112 – אושרו אני נמנעתי בהעברה הזאת.

משה שגיא: אני מבקש להפריד בדברים כאלה.

משה שגיא: פנייה מספר 113 – קליטה

אופיר להב: מדובר בהשלמת עודפים שלא עברו בבקשה הראשונה.

טמיר כהן: לא, זה לא זה.

אופיר להב: אם מדברים על שינויים פנימיים, כבר הצבענו על זה קודם.

טמיר כהן: יש עוד אחד.

משה שגיא: אנחנו מצביעים.

משה שגיא: ה צ ב ע ה פנייה מספר 113 – אושרה פה אחד פניות מספר 114, 115 ו-118 – משרד המשפטים

אורי גבע: הפנייה הזאת היא פנייה מרוכזת של כל יחידות משרד המשפטים.

אורי גבע: אני אפרט את התוספות שניתנו למשרד המשפטים.

אורי גבע: תקציב הסיוע המשפטי והסנגוריה הציבורית, סך של 50 מיליוני שקלים בהתאם לביצוע בפועל עד סוף השנה.

אורי גבע: התגבור הנוסף הוא תגבור של הנהלת בתי המשפט, ועדות החקירה, בסך של 14 מיליון שקלים, כאשר גם זה בהתאם לדרישות וביצוע הוועדה.

אורי גבע: בנוסף אנחנו מתגברים את הנהלת בתי המשפט, את תקציב המחשוב שלהם, בסך של 10 מיליון שקלים בהתאם לסיכום בין המשרדים וגם בהתאם לדרישות של הנהלת בתי המשפט.

אורי גבע: אנחנו מתגברים את תקציב רשות האכיפה והגבייה בסך של כ-7 מיליוני שקלים, וזה בהתאם להפרדה של רשות האכיפה והגבייה מהנהלת בתי המשפט.

אורי גבע: אנחנו מעבירים ממשרד השיכון לאפוטרופוס הכללי סך של מיליון וחצי שקלים.

אורי גבע: האפוטרופוס העביר למשרד השיכון, אבל לא נעשה ביצוע.

אורי גבע: זה בעצם תיקון טעות.

אמנון כהן: השר יודע שאתה לוקח לו מיליון וחצי שקלים?

אורי גבע: יודע גם יודע.

אמנון כהן: צריך לשאול את השר.

משה שגיא: בסדר, תתקשר אליו.

משה שגיא: בינתיים נצביע.

משה שגיא: אני חושב שזאת העברה חשובה.

אורי גבע: כן, זה חשוב מאוד.

משה שגיא: אנחנו מצביעים.

משה שגיא: ה צ ב ע ה פניות מספר 114, 115 ו-188 – אושרו פה אחד פניות מספר 116 ו-117 – משרד החוץ

פניה קירשנבאום: זה לשכת הקשר?

אורי גבע: לא.

אורי גבע: נתיב נמצא במסגרת משרד ראש הממשלה.

אורי גבע: משרד החוץ תוקצב בתקציב חד פעמי של כ-17 מיליוני שקלים שמחולקים באופן הבא: מיליון שקלים עבור הוצאותיו בנוגע לביקור האפיפיור, כ-7 מיליוני שקלים לטובת ביתן אקספו בסין, יש לנו עוד כל מיני תוספות במסגרת הסיכומים.

משה שגיא: למה אלה צריכים להיות הסכמים קואליציוניים?

משה שגיא: זה לא יכול להיות טיפול שוטף?

1068: זה לא קשור להסכמים.

1068: יש להם רזרבה והם מורידים מהרזרבה.

משה שגיא: הבנתי.

משה שגיא: אתה צודק.

משה שגיא: ה צ ב ע ה פניות מספר 116 ו-117 – אושרו פה אחד

אורי גבע: מדובר בתגבור של רשות המסים בשני אופנים: האחד, תגבור הדיור של רשות המסים בהתאם לסיכום בינינו, ובמכס.

אמנון כהן: אין להם דירה?

אורי גבע: יש להם דירה קטנה.

אורי גבע: אנחנו מתגברים אותם בחקירות מע"מ תל-אביב, מע"מ 1 ומע"מ 2, גוש דן, בית המכס ביפו.

אורי גבע: בנוסף אנחנו מתגברים את שירותי העיבוד הממוכנים וזה להגברת מערך השרתים שלהם בשביל הטיפול בנושא החשבוניות הפיקטיביות.

משה שגיא: בכמה כסף מדובר?

אורי גבע: 9 מיליוני שקלים.

משה שגיא: אנחנו מצביעים.

משה שגיא: ה צ ב ע ה פניות מספר 119 ו-120 – אושרו פה אחד פנייה מספר 123 – חינוך

משה שגיא: הפנייה הזאת באה לתקצב את תוכנית שיפור הישגים וערכים שהשר והמנכ"ל הציגו בפני ועדת החינוך ובפני הממשלה.

משה שגיא: התקצוב של התוכנית בא לידי ביטוי בפנייה זאת.

משה שגיא: אנחנו מצביעים.

משה שגיא: ה צ ב ע ה פנייה מספר 123 - אושרה פה אחד פניות מספר 124 עד 126, 129 – תשתיות לאומיות

אודי רנר: הפנייה הזאת נועדה לתקצב סך של 6.7 מיליון שקלים עבור מחקרים באנרגיות מתחדשות באגף המדען הראשי של משרד התשתיות הלאומיות.

אודי רנר: זה בעקבות החלטת ממשלה שקוראת לשיתוף פעולה במחקרים עם הממשל האמריקאי כך שכל דולר שאנחנו שמים, הם משווים את הסכום.

משה שגיא: אנחנו מצביעים.

משה שגיא: ה צ ב ע ה פניות מספר 124 עד 126 ו-129 – אושרו פה אחד

משה שגיא: מדובר בפנייה שנוגעת פתיחת שנת הלימודים שנוגעת למספר נושאים שאמורים להיות מתוקצבים בפתיחת שנת הלימודים כמו חוק השילוב, כמו מתנ"סים, המורשת הלאומית לעולי אתיופיה ושורה של נושאים נוספים שבאים לידי ביטוי בפנייה הזאת.

משה שגיא: אנחנו מצביעים.

משה שגיא: ה צ ב ע ה פניות מספר 127 ו-128 – אושרו פה אחד

אמנון כהן: זאת פנייה שהגיע רק עכשיו.

משה שגיא: אנחנו ועדה פלורליסטית.

משה שגיא: גם מה שמגיע ברגע האחרון, אנחנו דנים בו ומאשרים כי לא רוצים לעכב.

יאיר אידר: הפנייה נועדה לתקצב פרוייקט עיר ללא אלימות בסך של 15 מיליון שקלים בהתאם להסכמים הקואליציוניים עם ישראל ביתנו.

משה שגיא: אנחנו מצביעים.

משה שגיא: ה צ ב ע ה פניות מספר 92 ו-93 – אושרו פה אחד אני חוזר לשתי פניות שהועלו קודם לכן.

משה שגיא: פנייה מספר 15.

עופר הוברמן: הפנייה נועדה להגדיל את התקציב המיועד לרכישת מניות של בנק לפיתוח תעשייה שהמדינה מחויבת לרכוש מהציבור אם הוא מעונין בכך.

עופר הוברמן: לכן היה צריך להוסיף תקציב בסך 2.5 מיליון שקלים.

משה שגיא: אנחנו מצביעים.

משה שגיא: ה צ ב ע ה פנייה מספר 15 – אושרה אני חוזר לפנייה מספר 70 - משרד התעשייה, המסחר והתעסוקה, עמוד 11.

משה שגיא: מר שטיינמץ, אני מביא את זה להצבעה.

משה שגיא: אני אצביע בעד ואני לא אבקש רביזיה.

משה שגיא: מבחינתי, עם כל הכבוד, עם לא יתקיים דיון עם השר על מכלול הנושאים שעלו כאן, אני אומר לך שלא תביאו פניות כי אני פשוט לא אביא אותן לדיון.

אמנון כהן: אני יכול גם להוריד את הרביזיה שלי בקשר למעונות ילדים?

משה שגיא: בסדר.

משה שגיא: זה לא יגיע לרביזיה אלא אני פשוט לא אביא יותר העברות של משרד התעשייה.

אמנון כהן: בהזדמנות זו, אני מוריד את הרביזיה שלי.

משה שגיא: עם כל הכבוד, אני אמרתי גם בישיבה הקודמת שאני מבקש בדרג הבכיר של המשרד לקיים דיון.

משה שגיא: היה כאן דיון בוועדה והובטח מה שהובטח אבל לא עמדו בזה.

משה שגיא: הייתה אמירה שכל הזמן אתה מעביר לי את הפתקים האלה שאמרו שלא מעניין אותנו לא גפני ולא מישהו אחר.

משה שגיא: תאמין לי, אני יותר מצדיק שאני מאשר עכשיו העברות.

משה שגיא: אנחנו מצביעים על אישור פנייה מספר 70.

משה שגיא: ה צ ב ע ה פנייה מספר 70 – אושרה פה אחד

אמנון כהן: אני מבקש להוריד את הרביזיה שלי משבוע שעבר.

משה שגיא: נוריד את הרביזיה.

משה שגיא: את עדכון העודפים אני משאיר עד הפגישה עם השר.

משה שגיא: אני מאחל לכולם שנה טובה, כתיבה וחתימה טובה, וגם לעיתונאים הנכבדים שעושים מלאכה נאמנה.

קריאה: יש כאן פנייה של סופה לנדבר.

משה שגיא: את לא פנייה אלא הודעה.

אמנון כהן: תצביע על ההודעה.

אמנון כהן: זה יקצר את הזמן.

אמנון כהן: זה יקצר את הזמן ב-21 ימים.

אמנון כהן: קולטים עלייה מסיבית ולא יכולים לבצע.